Mi nexdem tazrawt talɣawayt i yismawen deg uḥric-agi amenzu, i wammud i dnejmaɛ seg mraw d seddiset(16) n temnaḍin, deg wayen yeɛnan tawsit d talɣa taḥerfit n yismawen-agi, nufa-d imalayen ggten ɣef widak n wunti. Ma deg wayen yerzan amḍan , nufad ismawen n usuf aṭas i yellan ɣef wid n usget. Ayen yeɛnan addad n yismawen-agi, ṭṭaqa segsen llan deg waddad ilelli. Deg wayen icudden ɣer usuddes n wawalen, nufa-d ddeqs n yismawen i yellan s usdukkel n yisem akked yisem niḍen. Deg temsalt n yimarḍilen, nufa-d kra usan-d seg tutlayt n tefransist, yiwen n yisem yekka-d seg tutlayt n ṭṭerkit, ddeqs n yismawen usan-d seg tutlayt n taɛrabt.